**Obec Kazimír**

Hlavná 252/129, 076 13 Kazimír

Obec Kazimír, zastúpená starostom obce Ing. Tomášom Tomom, v zmysle § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov (ďalej len „ zákon č. 596/2003 Z. z.“) a v znení § 5 zákona č. 552/2003 Z. z. o výkone práce vo verejnom záujme (ďalej len „ zákon č. 552/2003 Z. z.“)

vyhlasuje dňom 16.05.2022

**výberové konanie na obsadenie miesta riaditeľa**

**Materskej školy, Kazimír, Hlavná 105/93**.

**Požadované predpoklady a kvalifikačné predpoklady podľa** § 9 ods. 1 písm. a), b), c) a d), § 39 ods. 3 písm. a), a b) a § 90 ods. 1 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov(ďalej len „ zákon č. 138/2019 Z. z.“):

* pedagogická spôsobilosť požadovaná na stupeň a odbor vzdelania pre príslušný druh a typ školy v zmysle zákona č. 138/2019 Z. z.,
* najmenej 5 rokov výkonu pedagogickej činnosti,
* ak pedagogický zamestnanec nezískal profesijné kompetencie potrebné na výkon činnosti vedúceho pedagogického zamestnanca podľa ustanovenia § 39 ods. 3 písmena c) zákona č. 138/2019 Z. z. pred začiatkom výkonu tejto činnosti v nadväznosti na ustanovenie § 90d ods. 7 zákona č. 138/2019 Z. z. absolvuje funkčné vzdelávanie alebo študijný program najmenej prvého stupňa zameraný na manažment výchovy a vzdelávania do 31.augusta 2026.
* osobnostné a morálne predpoklady, občianska bezúhonnosť,
* zdravotná spôsobilosť,
* ovládanie štátneho jazyka.

**Zoznam požadovaných dokladov:**

* prihláška do výberového konania,
* doklad o vzdelaní (overená kópia),
* štruktúrovaný profesijný životopis,
* potvrdenie o dĺžke výkonu pedagogickej činnosti (minimálne 5 rokov pedagogickej činnosti),
* písomný návrh koncepcie rozvoja školy,
* lekárske potvrdenie o telesnej a duševnej spôsobilosti pre výkon činnosti učiteľa a vedúceho pedagogického zamestnanca ( nie staršie ako 3 mesiace),
* čestné vyhlásenie o neodvolaní z funkcie riaditeľa školy v zmysle § 3 ods.7 písm. a), c) a e) a ods. 8 písm. c) zákona č. 596/2003 Z. z.
* na účely preukazovanie bezúhonnosti podľa § 15 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov je potrebné poskytnúť údaje potrebné na vyžiadanie odpisu z registra trestov. Odpis z registra trestov sa bude vyžadovať iba od úspešného kandidáta.
* súhlas so spracovaním osobných údajov podľa § 13 ods. 1 písm. a) zákona č. 18/2018 Z. z o ochrane osobných údajov a o zmene a doplnení niektorých zákonov ( ďalej len zákon č. 18/2018 Z. z.)

**Ďalšie požiadavky:**

* manažérske a komunikačné schopnosti,
* znalosť práce na PC.

**Platové podmienky**: v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov.

Prihlášku a požadované doklady je potrebné doručiť do **27.05. 2022 do 1200 hod.** na adresu: **Obec Kazimír, Hlavná 252/129, 076 13 Kazimír**

Uzavretú obálku označte: „**Výberové konanie - riaditeľ MŠ“ „Neotvárať!“**

Nástup do funkcie: **1. júla 2022**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne, nebudú zaradené do výberového konania. Rozhodujúci je dátum a čas doručenia na obecný úrad. Uchádzačom, ktorí splnia podmienky, bude termín a miesto výberového konania oznámený písomne, najmenej 7 dní pred jeho konaním.

Ing. Tomáš Toma

starosta obce